In Christi nomine, Stephanus Rufus dedi Deo et Sancto Marcello martiri, pro anima fratris mei Arnulfi, nec non patris et matris mee, et etiam pro me, unum mansum qui est apud Nantonem, cum servis et ancillis, et cum terris, pratis et silvis ad eundem mansum pertinentibus. Dedi etiam omne alodium quod habebam apud Pontidotum cum fratre meo, et vigeriam et fedum quod tenebamus de seniore de Naviliaco. Dedi etiam unum servum nomine Warinum, filium Bruneldi de Ezsarto. Et ut hec omnia beatus martir in perpetuum habeat, teneat, et possideat, sine ulla calumpnia a me facta neque ab herede meo si abuero, hoc donum feci super altare beati Marcelli, per argenteum textum, in presentia domni Syri, sub prioris; Aimonis decani, Gerardi de Porta; Salicherii et Oddonis fratris sui; Letbaldi de Castenedo; Petri Gumbadi; Raimundi, nepotis sui; Bertranni de Oratorio; Rocleni Pagani; Pagani de Dalmarei; Hugonis de Reversure; Widonis Boerii; Pontii de Varenas; Dalmatii de Faio; Moranni, cellararii; Gemelini, infirmarii; Constantii, coci; Ebrardi clopelli; Nathalis pistoris.